wannaphong/clean_thaiwikipedia huggingface dataset:
# บุตรแห่งอิลูวาทาร์
ในจินตนิยายชุด ปกรณัมชุดมิดเดิลเอิร์ธ ของ เจ. อาร์. อาร์. โทลคีน บุตรแห่งอิลูวาทาร์ คือ เอลฟ์ และมนุษย์ ซึ่งเป็นสองเผ่าพันธุ์ที่กำเนิดจากอิลูวาทาร์ (พระผู้เป็นหนึ่ง) แต่เพียงองค์เดียว ต่างจากคนแคระเนื่องจากเผ่าพันธุ์คนแคระนั้นถูกสร้างโดยอาวเลเทพแห่งการช่าง

โดยเผ่าพันธุ์เอลฟ์นั้นได้ชื่อว่า ผู้มาก่อน เนื่องจากเป็นเผ่าพันธุ์ที่ตื่นขึ้นก่อนมนุษย์ในยุคแห่งพฤกษา และยังมีอีกชื่อหนึ่งคือ เควนดิ (Quendi) หรือ ผู้สามารถพูดได้ เนื่องจากในยุคแห่งพฤกษานั้นมีเพียงเอลฟ์แต่เพียงผู้เดียวที่สามารถสื่อสารกันด้วยการพูด โดยความตั้งใจของอิลูวาทาร์นั้นคือให้เอลฟ์เป็นอมตะและมีชะตากรรมผูกพันกับโลกจนกว่าจะถึงวาระสุดท้ายของอาร์ดา

เผ่าพันธุ์มนุษย์นั้นได้ชื่อว่า ผู้ตามมาทีหลัง เนื่องจากตื่นขึ้นในช่วงต้นของยุคที่หนึ่งแห่งอาร์ดา โดยได้รับพรแห่งมนุษย์นั่นคือความตาย ชะตากรรมของมนุษย์จึงไม่ถูกผูกพันไว้กับชะตากรรมของโลกใบนี้ตามประสงค์ของอิลูวาทร์ มนุษย์จึงได้อีกชื่อหนึ่งคือ ผู้รู้จักตาย
# โดโรธี วอล์กเกอร์ บุช
โดโรธี เวียร์ วอล์กเกอร์ บุช (, - 19 พฤศจิกายน ค.ศ. 1992) เป็นมารดาของจอร์จ เอช. ดับเบิลยู. บุช ประธานาธิบดีสหรัฐอเมริกาคนที่ 41 และเป็นย่าของจอร์จ ดับเบิลยู บุช ประธานาธิบดีสหรัฐอเมริกาคนที่ 43
 ประวัติ 
โดโรธี บุชเกิดที่ยอร์ก เคาน์ตี ในรัฐเมน โดยมีบิดาคือ จอร์จ เฮอร์เบิร์ต วอล์กเกอร์ และมารดาคือ ลูเครเทีย วอล์กเกอร์ (เวียร์)

โดโรธี บุชเสียชีวิตที่กรีนวิช ในรัฐคอนเนกทิคัต ด้วยอายุ 91 ปี ในวันที่ 19 พฤศจิกายน ค.ศ. 1992 ซึ่งเป็นเวลาหลังจากที่ลูกชายแพ้การเลือกตั้งประธานาธิบดีสหรัฐอเมริกา พ.ศ. 2535 เพียง 16 วัน
 รายการอ้างอิง
# จอร์-เอล
จอร์-เอล  เป็นตัวละครการ์ตูนซูเปอร์ฮีโรที่ปรากฏในหนังสือการ์ตูนของดีซีคอมิกส์ สร้างสรรค์โดยนักเขียน เจอร์รี ชีเกล และนักวาด โจ ชูสเตอร์ ปรากฏตัวครั้งแรกในการ์ตูนหนังสือพิมพ์ในปี 1939 พร้อมกับซูเปอร์แมน เป็นพ่อที่ให้กำเนิดซูเปอร์แมน เป็นสามีของคารา และเป็นนักวิทยาศาสตร์ชั้นนำในดาวคริปทอนก่อนที่จะระเบิด เขาเล็งเห็นถึงชะตากรรมของโลก แต่ก็ไม่สามารถที่จะโน้มน้าวให้เพื่อนร่วมงานของเขาในเวลาที่จะช่วยประชาชนได้ จอร์-เอลได้ช่วยลูกชายทารกคาร์ล เอล (ซูเปอร์แมน) โดยการส่งเขาไปกับยานอวกาศแบบโฮมเมดไปยังโลกเพียงช่วงเวลาก่อนที่ดาวคริปทอนจะระเบิด

แหล่งข้อมูลอื่น
 
 Jor-El at Smallville Wiki
 Jor-El (Kryptonian) at Smallville Wiki
 Jor-El (clone) at Smallville Wiki
 Supermanica bio on the pre-Crisis Jor-El 
 Superman Homepage bio on the post-Crisis Jor-El
# เฟอร์รารี่ 250 จีทีโอ
เฟอร์รารี่ 250 จีทีโอ  เป็นรถยนต์นั่งสมรรถนะสูง ประเภทจีที (GT car) เครื่องยนต์หน้าลำ ขับเคลื่อนสองล้อท้าย (FR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ ระหว่างปี ค.ศ. 1962 - 1964 ด้วยจุดประสงค์เพื่อเข้าร่วมรายการ เอฟไอเอ (FIA) ซึ่ง 250 จีทีโอ ได้เป็นหนึ่งในกรุ๊ปทรี (Group 3) คำว่า "GTO" ย่อมาจาก "Gran Turismo Omologato"http://www.ferrari.com/English/GT_Sport%20Cars/GT/Pages/100408_CAR_Revealed_ferrari_com_new_599_GTO.aspx หลังเปิดตัวออกมา เฟอร์รารี่ จีทีโอ ก็ได้ตั้งราคาจำหน่ายไว้ที่ $18,000 ในสหรัฐอเมริกา และผู้ที่จะซื้อได้ต้องเป็นคนที่ เอ็นโซ เฟอร์รารี่ ผู้ก่อตั้งเฟอร์รารี่ อนุมัติให้เท่านั้น

ในปีแรก เฟอร์รารี่ 250 จีทีโอ ได้ผลิตออกมาเป็นจำนวนเพียง 36 คัน ใช้ชื่อโฉมว่า 'Series I' จนต่อมาในปี 1964 เฟอร์รารี่ จีทีโอ ก็ได้ปรับแต่งตัวถังเล็กน้อย และใช้ชื่อโฉมนี้ว่า 'Series II'  ซึ่งได้ผลิตมาเพียง 3 คันเท่านั้นรวมทั้งหมดแล้ว เฟอร์รารี่ 250 จีทีโอ ได้ผลิตออกมาเป็นจำนวนทั้งสิ้น 39 คันเท่านั้น

ในปี ค.ศ. 2004 นิตยสาร สปอร์ตคาร์ อินเตอร์เนชั่นแนล ได้จัดอันดับ เฟอร์รารี่ 250 จีทีโอ ให้เป็นรถสปอร์ตอันดับที่ 8 ในหัวข้อรถสปอร์ตแห่งศตวรรษที่ 1960 และยังได้รับการเสนอชื่อให้เป็นรถสปอร์ตที่ยิ่งใหญ่ที่สุดตลอดการอีกด้วย เช่นเดียวกับ นิตยสาร มอเตอร์ เทรนด์ คลาสสิก ได้จัดอันดับให้ เฟอร์รารี่ 250 จีทีโอ เป็น "รถเฟอร์รารี่ที่ยิ่งใหญ่ที่สุดตลอดกาล" 

 ข้อมูลทั่วไป 
250px|thumb|right|เฟอร์รารี่ 250 จีทีโอ ที่พิพิธภัณฑ์เฟอร์รารี่
 ข้อมูลทางเทคนิค 
เฟอร์รารี่ 250 จีทีโอ ใช้เครื่องยนต์ 3.0 ลิตร V12 และ 4.0 ลิตร V12 มีกำลัง 300 PS (220 kW; 300 แรงม้า) แรงบิด 294 N.m. ที่ 5500 rpm ระบบเกียร์ เป็นเกียร์ธรรมดา 5 จังหวะ มีฐานล้อยาว 2,400 มม. (94.5 นิ้ว) น้ำหนักเปล่า ที่ 1,100 กิโลกรัม (2,425 lb) ทำอัตราเร่ง 0-100 กม./ชม. ได้ที่ 6.1 วินาที  ความเร็วสูงสุดที่ 280 กม./ชม. (174 ไมล์/ชม.)

 การสะสม 
ด้วยความที่เป็นรถเฟอร์รารี่คลาสสิก ในยุค 60 และมีจำนวนจำกัดเพียง 39 คัน จึงทำให้เฟอร์รารี่ 250 จีทีโอ กลายเป็นรถเฟอร์รารี่ที่มีการเปลี่ยนมือกันมากที่สุด และเป็นรถเฟอร์รารี่ที่มีราคาสูงที่สุด รวมถึงเป็นรถที่มีราคาสูงที่สุดในโลกในฐานะรถประมูล ด้วยราคาประมูลสูงถึง 52 ล้านดอลลาร์http://www.thenational.ae/lifestyle/ferrari-250-gto-sets-new-world-record-but-will-supercar-price-bubble-bursthttp://www.autoblog.com/2013/10/03/ferrari-250-gto-world-record-sale-52-million/http://www.digitaltrends.com/cars/1963-ferrari-250-gto-sells-for-52-million/

ราคาของเฟอร์รารี่ 250 จีทีโอ ตั้งแต่ปีแรกที่ผลิตออกมา 
thumb|250px|right|เฟอร์รารี่ 250 จีทีโอ ด้านหน้า
 1962-4 (รุ่นใหม่): $18,500
 1965 (ธันวาคม): $10,500
 1968 (มิถุนายน): $6,000
 1969: $2,500 
 1971 (มกราคม): $9,500
 1971 (กรกฎาคม): $12,000
 1973 (กรกฎาคม): $17,500 (£7,000)
 1975 (ธันวาคม): $48,000
 1978: $85,000
 1980 (มีนาคม): $180,000-200,000
 1983: $300,000
 1984: $500,000
 1985: $650,000
 1986: $1,000,000
 1987 (ตุลาคม): $1,600,000
 1988 (กรกฎาคม): $4,200,000
 1989 (กรกฎาคม): $10,000,000
 1990 (มกราคม): $13,000,000
 2012 (พฤษภาคม) $35,000,000
 2013 (ตุลาคม) $52,000,000

  ดูเพิ่ม 
เฟอร์รารี่
เฟอร์รารี่ 599 จีทีบี ฟีโอราโน
เฟอร์รารี่ เอ็นโซ
เฟอร์รารี่ เอฟเอ็กซ์เอ็กซ์
# พระเจ้าบรมวงศ์เธอ พระองค์เจ้าเจริญกมลสุขสวัสดิ์
พระเจ้าบรมวงศ์เธอ พระองค์เจ้าเจริญกมลสุขสวัสดิ์ เป็นพระราชธิดาพระองค์ที่ 82 และพระองค์สุดท้ายในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาห่วง

พระประวัติ
พระเจ้าบรมวงศ์เธอ พระองค์เจ้าเจริญกมลสุขสวัสดิ์ ประสูติในรัชกาลที่ 5 เมื่อวันอังคาร ที่ 23 มีนาคม พ.ศ. 2411 (ปัจจุบันคือ พ.ศ. 2412) เป็นพระราชธิดาพระองค์สุดท้ายในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาห่วง ธิดาขุนเทพฯ กับเกษ มีพระเชษฐภคินี พระเชษฐาร่วมเจ้าจอมมารดาเดียวกัน 2 พระองค์คือ พระเจ้าบรมวงศ์เธอ พระองค์เจ้าบุษบันบัวผันและพระเจ้าบรมวงศ์เธอ กรมหมื่นมหิศรราชหฤทัย

พระองค์ประสูติหลังสมเด็จพระบรมชนกนาถเสด็จสวรรคตแล้ว 5 เดือน จึงทรงพระราชทานพระนามไว้ล่วงหน้าเป็นกลาง ๆ เมื่อยังไม่ทรงทราบว่าเป็นพระราชโอรสหรือพระราชธิดาว่า เจริญกมลสุขสวัสดิ์เวียงวัง ตอนที่ 298 : ที่ดินพระราชทาน

พระเจ้าบรมวงศ์เธอ พระองค์เจ้าเจริญกมลสุขสวัสดิ์สิ้นพระชนม์ในรัชกาลที่ 5 เมื่อวันพุธที่ 7 ตุลาคม พ.ศ. 2417 พระราชทานเพลิงพระศพ ณ พระเมรุผ้าขาว วัดสระเกศราชวรมหาวิหาร วันที่ 15 กุมภาพันธ์ พ.ศ. 2419 ในงานงานพระเมรุของพระองค์นั้นพระบรมวงศานุวงศ์ล้วนฉลองพระองค์ดำทั้งหมด ยกเว้นพระเจ้าบรมวงศ์เธอ กรมขุนสุพรรณภาควดีที่ทรงฉลองพระองค์ขาว เพราะแม้กรมขุนสุพรรณภาควดีจะทรงมีพระชนมายุเดือนมากกว่าแต่พระองค์เจ้าเจริญกมลสุขสวัสดิ์ทรงอยู่ในฐานะเป็นพระขนิษฐาของพระบาทสมเด็จพระจุลจอมเกล้าเจ้าอยู่หัว เรื่องนี้ปรากฏในหนังสือ ธรรมเนียมพระบรมศพและพระศพเจ้านาย ว่ารู้จักวิธีการไว้ทุกข์ "สีเครื่องแต่งกาย" ตามธรรมเนียมพระบรมศพและพระศพเจ้านาย

พระบรมวงษานุวงศ์ทั้งนั้น ทรงผ้าพื้นดำทรงฉลองพระองค์ดำ แต่พระเจ้าลูกเธอ พระองค์เจ้าศรีวิไลย ทรงผ้าสีน้ำเงินแก่ ฉลองพระองค์ขาว ทรงสภักษขาว เพราะพระชนม์พรรษาของท่านนั้นแก่กว่าพระองค์เจ้าที่สิ้นพระชนม์

พระอิสริยยศ

พระเจ้าน้องนางเธอ พระองค์เจ้าเจริญกมลสุขสวัสดิ์ (23 มีนาคม พ.ศ. 2412 - 7 ตุลาคม พ.ศ. 2417)
พระเจ้าบรมวงศ์เธอ พระองค์เจ้าเจริญกมลสุขสวัสดิ์ (พระนามหลังการสิ้นพระชนม์)

 พงศาวลี
# คัสทร็อพ-เราค์เซิล
คัสทร็อพ-เราค์เซิล  เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี เคยเป็นเมืองเหมืองถ่านหิน เขตเมืองมีพื้นที่ขยายไปถึง 51.66 กม2
# แม่น้ำเคต
แม่น้ำเคต  เป็นแม่น้ำในครัสโนยาสค์ไครและทอมสค์โอบลาสต์ ในรัสเซีย ต้นน้ำอยู่ทางตอนเหนือของเมืองครัสโนยาสค์ ไหลไปทางตะวันตกลงสู่แม่น้ำอ็อบที่เมืองคัลปาเชโว แม่น้ำมีความยาว 1,621 กม. และมีพื้นที่รองรับน้ำ 94,200 ตร.กม. เป็นน้ำแข็งในปลายเดือนตุลาคมถึงต้นพฤศจิกายน และอยู่ภายใต้น้ำแข็งจนถึงปลายเดือนเมษายน ถึงต้นพฤษภาคม

เคต
# ทาเกชิ โอกาดะ
ทาเกชิ โอกาดะ 岡田 武史 อดีตนักฟุตบอลญี่ปุ่น เกิดเมื่อวันที่ 25 สิงหาคม 1956 

 ผลงาน 

ทาเกชิ โอกาดะ เป็นญี่ปุ่น ปัจจุบันอายุ 57 ปี (เกิด 25-08-1956)  มีประสบการณ์โชกโชน เป็นนักเตะอาชีพลีกญี่ปุ่น 11 ปี กับทีม ฟูรูกาวะ อิเล็กทริก (ชื่อปัจจุบัน เจฟ ยูไนเต็ด ชิบะ-อิจิฮาระ) เล่นในตำแหน่งกองหลัง ตั้งแต่ปี 1980 จนถึงปี 1990  ติดทีมชาติญี่ปุ่น จากนั้นในปี 1997 ก็ผันตัวเองมาเป็นโค้ชทีมชาติญี่ปุ่น โค้ชทีมสโมสรในเจลีก และไชนีสซุปเปอร์ลีกในเวลาต่อมา

 เกียรติประวัติ 

คุมทีม โยโกฮามะ เอฟ มารินอส ได้แชมป์เจลีก ปี 2003, 2004

คุมทีมฟุตบอลทีมชาติญี่ปุ่นในศึกฟุตบอลโลก 2010
# เกอเลอรัช
เกอเลอรัช  เป็นเมืองทางทิศใต้-ตะวันออกของประเทศโรมาเนีย ริมฝั่งแม่น้ำดานูบ อยู่ห่างจากชายแดนบัลแกเรียราว 12 กม. และอยู่ห่างจากบูคาเรสต์ เมืองหลวงของประเทศ ราว 125 กม. 

เกอเลอรัช เป็นเมืองศูนย์กลางอุตสาหกรรมผลิตเยื่อไม้ และกระดาษ การผลิตอาหาร อุตสาหกรรมกระจก สิ่งทอ อุปกรณ์ทางแพทย์ และอุตสาหกรรมหนัก
# เบาท์เซิน
เบาท์เซิน (,), บูดึชิน (อัปเปอร์ซอร์บ:), บูดึชึน (โลว์เออร์ซอร์บ:), บูดิชีน  หรือ บูจีชึน  เป็นเมืองบนเขาในรัฐซัคเซิน ประเทศเยอรมนี ทางทิศตะวันออก ตั้งอยู่บนฝั่งแม่น้ำชเปร มีประชากร 39,743 คน เป็นสถานที่ซึ่งกองทัพปรัสเซียและรัสเซียพ่ายแพ้ต่อจักรพรรดินโปเลียนแห่งฝรั่งเศสเมื่อวันที่ 20-21 พฤษภาคม ค.ศ. 1813
# แบตันรูช
แบตันรูช  เป็นเมืองหลวงของรัฐลุยเซียนา สหรัฐอเมริกา และเป็นเมืองใหญ่เป็นอันดับ 2 ของรัฐ มีประชากร 229,553 คน จากการสำรวจประชากรในปี ค.ศ. 2010 เขตมหานครโดยรอบ หรือที่รู้จักในชื่อ เกรเตอร์แบตันรูช มีประชากร 802,484 คน (ค.ศ. 2010)

แบตันรูชเป็นเมืองสำคัญด้านอุตสาหกรรม อุตสาหกรรมปิโตรเคมี การแพทย์ และศูนย์กลางการวิจัยที่สำคัญของอเมริกาภาคใต้
# สถานีรถไฟอูเมดะ
สถานีรถไฟอูเมดะ  เป็นสถานีรถไฟตั้งอยู่ในแขวงคิตะ นครโอซากะ จังหวัดโอซากะ ทางตอนเหนือของศูนย์กลางธุรกิจโอซากะ ถือเป็นสถานีรถไฟที่คับคั่งที่สุดในภูมิภาคญี่ปุนตะวันตก มีจำนวนผู้โดยสารผ่าน 2,343,727 คนต่อวัน ในปี ค.ศ. 2002

 เส้นทางรถไฟเปิดบริการ 
 รถไฟฮันกีว - สายโคเบะ, สายเกียวโต, สายทาการาซูกะ
 รถไฟฟ้าฮันชิง - สายหลัก
 รถไฟใต้ดินเทศบาลโอซากะ - สายมิโดซุจิ

อูเมดะ
# ผู้แจ้งเบาะแส
ผู้แจ้งเบาะแส (, ผู้เป่านกหวีด) หมายถึงบุคคลผู้นำข้อมูลภายในขององค์กร เกี่ยวกับการกระทำผิดกฎหมาย การใช้อำนาจที่ไม่ชอบด้วยกฎหมาย การทุจริต การใช้เงินอย่างไม่ถูกต้อง การทุจริต หรือการกระทำที่เป็นภัยต่อสุขภาพและความปลอดภัยของสังคม ออกมาเปิดเผยต่อสาธารณะ เพื่อให้มีการสอบสวนหาข้อเท็จจริง หรือนำมาใช้เป็นหลักฐานในการดำเนินคดีกับผู้เกี่ยวข้อง

ในหลายประเทศ มีการตรากฎหมายคุ้มครองผู้นำข้อมูลเกี่ยวกับการกระทำผิดปรกติภายในองค์กรออกมาเปิดเผย ไม่ว่าเจ้าหน้าที่รัฐหรือพนักงานบริษัท เช่น สหรัฐ สหราชอาณาจักร ออสเตรเลีย
# พงษ์อุดม ตรีสุขี
พงษ์อุดม ตรีสุขี (เกิด 16 พฤศจิกายน พ.ศ. 2488) เป็นนักการเมืองชาวไทย อดีตสมาชิกสภาผู้แทนราษฎรจังหวัดพระนครศรีอยุธยา 3 สมัย

 ประวัติ 
นายพงษ์อุดม ตรีสุขี เกิดเมื่อวันที่ 16 พฤศจิกายน พ.ศ. 2488 เป็นบุตรของนายสมพงษ์ ตรีสุขี และ นางอุบล ตรีสุขีประวัติผู้สมัคร ส.ส. กรมการปกครอง สำเร็จการศึกษา นิติศาสตรบัณฑิต จาก มหาวิทยาลัยธรรมศาสตร์ และ รัฐประศาสนสตรมหาบัณฑิต สาขา การบริหาร จาก Hardford University ประเทศสหรัฐอเมริกาทำเนียบสมาชิกสภาผู้แทนราษฎร พ.ศ. 2540. สำนักงานเลขารัฐสภา. 2540

 งานการเมือง 
พงษ์อุดม ได้รับเลือกตั้งสมาชิกสภาผู้แทนราษฎรครั้งแรก ใน เดือนกันยายน พ.ศ. 2535 สังกัดพรรคกิจสังคม และได้รับเลือกติดต่อกันจนถึง พ.ศ. 2539 รวม 3 สมัย

พ.ศ. 2544 พงษ์อุดม ลงสมัครรับเลือกตั้งในพื้นที่เขต 5 จังหวัดพระนครศรีอยุธยา ก่อนที่จะไม่ได้รับเลือกตั้ง โดยพ่ายแพ้ให้กับ นายบุญพันธ์ แขวัฒนะ จากพรรคไทยรักไทย

พ.ศ. 2550 พงษ์อุดม ได้กลับมาลงสมัครรับเลือกตั้งอีกครั้งในสังกัด พรรครวมใจไทยชาติพัฒนา แต่ก็ไม่ได้รับการเลือกตั้ง เนื่องจากอยู่ในอันดับที่ 11 ได้ 13,383 คะแนน

 สมาชิกสภาผู้แทนราษฎร 
พงษ์อุดม ตรีสุขี ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดพระนครศรีอยุธยา สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดพระนครศรีอยุธยา สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดพระนครศรีอยุธยา สังกัดพรรคชาติพัฒนา (พ.ศ. 2535)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๕ ตอนที่ ๒๓ ข หน้า ๖, ๒ ธันวาคม ๒๕๔๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๒๐, ๔ ธันวาคม ๒๕๓๘
# สโมสรกีฬาเอพริล 25
เอพริล 25 สปอร์ต คลับ (ฮันกึล: 4.25체육단; ฮันจา: 4.25體育團) หรือรู้จักในนาม 4.25 หรือ เอพริล 25 เป็นหนึ่งในสโมสรฟุตบอลที่ประสบความสำเร็จสูงสุดของเกาหลีเหนือ ครองถ้วยชนะเลิศฟุตบอลลีกเกาหลีเหนือถึง 14 สมัย ชื่อสโมสรมาจากวันสถาปนากองทัพประชาชนเกาหลีเหนือ และสโมสรนี้อยู่ภายใต้การดูแลของกองทัพ

เอพริล 25 มีสโมสรคู่แข่งร่วมเมืองคือ เปียงยาง ซิติ้ สปอร์ต คลับ การลงเตะฟุตบอลนัดดาร์บี้ของทั้งสองสโมสรนี้เป็นที่สนใจและได้รับความนิยมอย่างมากในประเทศเกาหลีเหนือ

เกียรติประวัติ
ชนะเลิศฟุตบอลลีกเกาหลีเหนือ: 19 สมัย
 1985, 1986, 1987, 1988, 1990, 1992, 1993, 1994, 1995, 2002, 2003, 2010, 2011, 2012, 2013, 2015, 2017, 2017–18, 2018-19

ประวัติการแข่งขันระดับทวีป
 เอเอฟซีคัพ
 รองชนะเลิศ (1): 2019

ฟุตบอลสโมสรชิงชนะเลิศแห่งเอเชีย
1986 – รอบคัดเลือก
1987 – รอบคัดเลือก
1988 – รอบคัดเลือก
1989 – รอบแบ่งกลุ่ม
1991 – อันดับ 4
1992 – รอบแบ่งกลุ่ม

 สถิติในทวีป 
 ฤดูกาล รายการ รอบ ประเทศ สโมสร เหย้า/สนามกลาง เยือน ผลรวม1986/87ฟุตบอลสโมสรชิงชนะเลิศแห่งเอเชีย1QR0–00–10–11987/88ฟุตบอลสโมสรชิงชนะเลิศแห่งเอเชียQR Group 52–0QR Group 5ฮับ ควน2–11988/89ฟุตบอลสโมสรชิงชนะเลิศแห่งเอเชียQR Group 6เซาท์ไชน่า เอเอ3–0QR Group 6หว่า เซง4–0QR Group 61–0QR Group 6ยามาฮ่า มอเตอส์3–11/2 Group Bโมฮัมเมดาน เอสซี0–11/2 Group B1–21/2 Group B1–11/2 Group B2–01990/91ฟุตบอลสโมสรชิงชนะเลิศแห่งเอเชียQR Group 7นิสสัน โยโกฮามะ1–0QR Group 71–0GS Group B1–2GS Group Bโมฮัมเมดาน เอสซี0–0GS Group B4–3Semi-Final0–3Third Place2–2 (6–7 PSO)1991/92ฟุตบอลสโมสรชิงชนะเลิศแห่งเอเชีย1QR3–11–04–1GS Group B2–0GS Group B1–1
# ชิคาโก แอล สายสีเหลือง
ชิคาโก แอล สายสีเหลือง หรือชื่อเดิม สโกเกียสวิฟต์ เป็นส่วนหนึ่งของเส้นทางชิคาโก แอล ภายใต้องค์การขนส่งชิคาโก มีระยะทางเพียง  โดยวิ่งจากสถานีถนนโฮวาร์ด ทางตอนเหนือ จนถึงสถานีสโกเกียในเมืองสโกเกีย และมีสถานีรายทางเพียงสถานีเดียว คือสถานีโอกตันสโกเกีย
 รายชื่อสถานี 

+ สถานที่ สถานี บันทึกเพิ่มเติมสโคคี, อิลลินอยส์ Skokie, Illinois เดมสเตอร์-สโคคี Dempster–Skokie   Points of interest:North Shore Center for the Performing Arts, Old Orchard Shopping Center (via CTA buses)Connections: CTA buses: 54A North Cicero/Skokie Blvd and 97 Skokie Pace buses: 250 Dempster Street, 620 Yellow Line Dempster/Allstate, 626 Skokie Valley Limited เมน MainClosed March 27, 1948 โอกตัน-สโคคี Oakton–Skokie Points of interest:Skokie Park District Headquarters, Exploratorium, Downtown Skokie, Skokie Public Library, Oakton Community CollegeConnections: CTA buses: 54A North Cicero/Skokie Blvd, 97 Skokie Pace buses: 210 Lincoln Avenue โคสตเนอร์ KostnerClosed March 27, 1948 ครอว์ฟอร์ด-อีสต์ พรายรี Crawford–East PrairieClosed March 27, 1948อีแวนสตัน, อิลลินอยส์ Evanston, Illinois ดอดจ์ DodgeClosed March 27, 1948 แอสบูรี AsburyClosed March 27, 1948 ริดจ์ RidgeClosed March 27, 1948Chicago   Connections: CTA "L" trains:   CTA buses: 22 Clark, 97 Skokie, 147 Outer DuSable Lake Shore Express, 201 Central/Ridge, 206 Evanston Circulator Pace buses: 213 Green Bay Road, 215 Crawford/Howard, 290 Touhy Avenue
# บุหรงสุเทพ
บุหรงสุเทพ  เป็นพืชในสกุลบุหรง วงศ์ Annonaceae เป็นไม้ยืนต้นขนาดเล็ก ใบรูปรี ที่ด้านล่างของใบมีนวลสีขาวดอกมี 3 กลีบ ประกบกันเป็นแท่งสามเหลี่ยม ผลกลุ่มโดยมีผลย่อย 7-8 ผล ทรงกระบอกยาว ออกดอกช่วงเมษายน-มิถุนายน เป็นไม้ถิ่นเดียวของไทย พบทางภาคเหนือตอนบน พบครั้งแรกในประเทศไทยเมื่อ 9 เมษายน พ.ศ. 2454 โดยหมอคาร์ ชาวไอริช ชื่อสปีชีส์ตั้งตามชื่อดอยสุเทพ จังหวัดเชียงใหม่ ซึ่งเป็นที่ที่พบพืชนี้ครั้งแรก 
 อ้างอิง 
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551  หน้า 102
หมวดหมู่:วงศ์กระดังงา
# พู่ระหง
พู่ระหง  เป็นพืชในสกุลชบา เป็นพืชพื้นเมืองในแอฟริกาตะวันออก ตั้งแต่ เคนยา แทนซาเนีย และโมซัมบิก ลักษณะดอกคล้ายชบาแต่ดอกห้อยลง กลีบดอกสีแดงสดหรือชมพู ใช้เป็นไม้ประดับ ทั้งนี้เป็นดอกไม้ประจำชาติของประเทศมาเลเซียอีกด้วย
 อ้างอิง 
 จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555
หมวดหมู่:สกุลชบา
หมวดหมู่:ไม้ดอกไม้ประดับ
# กระชายสยาม
กระชายสยาม  เป็นพืชในสกุลกระชาย วงศ์ Zingiberaceae มีเหง้าขนาดเล็กอยู่ใต้ดิน รากสะสมอาหารเป็นทรงกระบอก ใบรูปใบหอก 2–3 ใบ ส่วนเหนือดินจะเหี่ยวแห้งช่วงฤดูแล้ง แทงช่อดอกขึ้นมาในเดือนเมษายน โดยจะเกิดช่อดอกก่อนเกิดใบ เมื่อดอกเหี่ยวแห้งไปแล้วจึงจะเกิดใบขึ้นมา พบครั้งแรกในประเทศไทยเมื่อ พ.ศ. 2489 ที่จังหวัดกาญจนบุรี โดย G. Den Hoed ชาวเนเธอร์แลนด์ บนเขาหินปูน ชื่อสปีชีส์ตั้งเป็นเกียรติแก่ประเทศไทย
 
 อ้างอิง
# ว่านอ้ายใบ้
ว่านอ้ายใบ้  เป็นพืชในสกุลสาวน้อยประแป้ง วงศ์ Araceae ในสมัยก่อนนักเลงและนักมวยเชื่อว่าว่านชนิดนี้ทำให้คงกระพัน ชกมวยแล้วไม่เกิดแผลแตก โดยจะนำว่านส่วนลำต้นมาห่อด้วยมะขามเปียกแล้วกลืนลงไป ทำให้มีอาการชาตามผิวหน้า แขน ขา คอบวม ลิ้นคับปาก พูดไม่ได้ เมื่อใช้มีดฟันจะเกิดรอยช้ำหรือเป็นรอยแดง
 อ้างอิง 
 จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555
หมวดหมู่:วงศ์บอน
# เดอะลูป (ชิคาโก แอล)
เดอะลูป เป็นเขตเส้นทางรถไฟฟ้าวงกลมยาว  ซึ่งเป็นศูนย์กลางของชิคาโก แอล โดยในส่วนนี้ มีผู้โดยสาร 72,786 คนต่อวัน มีแนวเส้นทางตามถนน 4 สาย ได้แก่ ถนนทะเลสาบ (ฝั่งเหนือ), ถนนวาบัช (ฝั่งตะวันออก), ถนนวันบูเรน (ฝั่งใต้) และถนนเลส์ (ฝั่งตะวันตก) โดยเป็นเส้นทางผ่านของรถไฟฟ้า 5 สาย ได้แก่ สายสีส้ม สายสีเขียว สายสีม่วง สายสีน้ำตาล และสายสีชมพู
# อันดับขาเขียด
อันดับขาเขียด หรือ Alismatales เป็นอันดับของพืชมีดอกที่มีสมาชิก 4500 สปีชีส์ พืชในอันดับนี้ส่วนใหญ่เป็นพืชน้ำ
การจัดจำแนกระบบ APG
Angiosperm Phylogeny Group system และ APG II จัดให้อันดับนี้เป็นพืชใบเลี้ยงเดี่ยว และรวมวงศ์ Araceae เข้าไว้ด้วย APG III ได้ต่างไปโดยรวมวงศ์ Limnocharitaceae เข้ากับวงศ์ Alismataceae แยกสกุล Maundia (เดิมอยู่วงศ์ Juncaginaceae) มาเป็นวงศ์ Maundiaceaeซึ่งมีเพียงสกุลเดียว  
 วงศ์  Alismataceae (รวม Limnocharitaceae)
 วงศ์  Aponogetonaceae
 วงศ์  Araceae
 วงศ์  Butomaceae 
 วงศ์ Cymodoceaceae
 วงศ์  Hydrocharitaceae
 วงศ์  Juncaginaceae
 วงศ์  Posidoniaceae
 วงศ์  Potamogetonaceae
 วงศ์   Ruppiaceae
 วงศ์  Scheuchzeriaceae
 วงศ์  Tofieldiaceae
 วงศ์  Zosteraceae
 อ้างอิง
# บุญส่ง ไข่เกษ
ผู้ช่วยศาสตราจารย์ บุญส่ง ไข่เกษ (เกิด 1 มกราคม พ.ศ. 2492) สมาชิกวุฒิสภาไทย ชุดที่ 12 อดีตสมาชิกวุฒิสภาจังหวัดตราด อดีตสมาชิกสภาผู้แทนราษฎรจังหวัดตราด สมาชิกสภาที่ปรึกษาเศรษฐกิจและสังคมแห่งชาติ และเป็นอาจารย์ประจำวิทยาลัยนครราชสีมา

 ประวัติ 
บุญส่ง ไข่เกษ เกิดเมื่อวันที่ 1 มกราคม พ.ศ. 2492 ที่ตำบลสะตอ อำเภอเขาสมิง จังหวัดตราด เป็นบุตรของนายเสรี กับนางมะลิ ไข่เกษประวัติผู้สมัคร ส.ส. สำเร็จการศึกษาระดับปริญญาตรีจาก 2 สถาบัน คือ ปริญญาวิทยาศาสตร์บัณฑิต (สุขาภิบาล) เกียรตินิยมอันดับ 2 รางวัลเหรียญทอง จากมหาวิทยาลัยมหิดล ปริญญารัฐศาสตร์บัณฑิต และนิติศาสตร์บัณฑิต จากมหาวิทยาลัยสุโขทัยธรรมาธิราช เขาสำเร็จการศึกษาระดับปริญญาโทวิศวกรรมศาสตร์มหาบัณฑิต (วิศวกรรมสุขาภิบาล) จากจุฬาลงกรณ์มหาวิทยาลัย ปริญญาโทสาธารณสุขศาสตร์ สาขาการจัดการคุณภาพน้ำ จากมหาวิทยาลัยทูเลน สหรัฐอเมริกา และปริญญาเอกวิศวกรรมเคมี เกียรตินิยมดีมาก จาก Université Savoie ประเทศฝรั่งเศส

 การทำงาน 
บุญส่ง ไข่เกษ เคยเป็นอาจารย์ประจำ และหัวหน้าภาควิชาวิทยาศาสตร์อนามัยสิ่งแวดล้อม คณะสาธารณสุขศาสตร์ มหาวิทยาลัยมหิดล ตั้งแต่ปี พ.ศ. 2515 ถึง พ.ศ. 2537 ดำรงตำแหน่งทางวิชาการเป็นผู้ช่วยศาสตราจารย์ ต่อมาลาออกจากราชการ เข้าทำงานที่บริษัทที่ปรึกษาด้านวิศวกรรมและสิ่งแวดล้อม ในปี พ.ศ. 2537

บุญส่ง ไข่เกษ ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในพื้นที่จังหวัดตราด สังกัดพรรคประชาธิปัตย์ และได้รับเลือกตั้งเป็นสมัยแรก ต่อมาในปี พ.ศ. 2549 เขาได้หันมาลงสมัครและได้รับเลือกตั้งเป็นสมาชิกวุฒิสภาจังหวัดตราด แต่ยังไม่ได้ปฏิบัติหน้าที่ได้เกิดการรัฐประหารในเดือนกันยายนของปีเดียวกัน ต่อมาในปี พ.ศ. 2553 เขาได้รับการสรรหาและเลือกตั้งเป็นสมาชิกสภาที่ปรึกษาเศรษฐกิจและสังคมแห่งชาติ ชุดที่ 3

ต่อมาในปี พ.ศ. 2557 ได้ลงสมัครและได้รับเลือกตั้งเป็นสมาชิกวุฒิสภาจังหวัดตราดอีกครั้งหนึ่งประกาศรับรองผลเลือกตั้ง ส.ว. จำนวน 58 จังหวัดโดยเป็นสมาชิกวุฒิสภาไทย ชุดที่ 11 ระหว่างวันที่ 30 มีนาคม พ.ศ. 2557 – 24 พฤษภาคม พ.ศ. 2557 และสิ้นสุดลงเนื่องจากรัฐประหาร

ภายหลังการรัฐประหารในประเทศไทย พ.ศ. 2557 เขาได้เข้าทำงานเป็นอาจารย์ประจำคณะสาธารณสุขศาสตร์และเทคโนโลยีสุขภาพ วิทยาลัยนครราชสีมา และเขาเป็นที่ปรึกษาด้านวิศวกรรมและสิ่งแวดล้อมทำการศึกษา EIA และ HIA ในโครงการสำคัญหลายโครงการ อาทิ โครงการทางด่วนพิเศษรามอินทรา-วงแหวนรอบนอก โครงการโรงไฟฟ้าพลังความร้อนร่วมระยอง โครงการประตูระบายน้ำปากพนัง โครงการเขื่อนผาจุก โครงการเขื่อนแม่วง โครงการอ่างเก็บน้ำคลองสะตอกรมชลประทานทบทวนการศึกษา EIA เขื่อนสะตอใหม่อีกครั้ง

ในปี พ.ศ. 2562 ได้รับแต่งตั้งเป็นสมาชิกวุฒิสภา พระบรมราชโองการ ประกาศ แต่งตั้งสมาชิกวุฒิสภา

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๕, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๔, ๒๒ มกราคม ๒๕๖๔
# เพรสคอตต์ บุช
เพรสคอตต์ เชลดอน บุช (, 15 พฤษภาคม ค.ศ. 1895 - 8 ตุลาคม ค.ศ. 1972) เป็นนายธนาคารและเป็นนักการเมือง เพรสคอตต์ บุช เป็นบิดาของจอร์จ เอช. ดับเบิลยู. บุช (ประธานาธิบดีสหรัฐอเมริกาคนที่ 41) เป็นปู่ของจอร์จ ดับเบิลยู. บุช (ประธานาธิบดีสหรัฐอเมริกาคนที่ 43) และเจบ บุช (ผู้ว่าการรัฐฟลอริดาคนที่ 43)
 ชีวิตส่วนตัว 
เพรสคอตต์ บุชแต่งงานกับ โดโรธี วอล์กเกอร์ ในวันที่ 6 สิงหาคม ค.ศ. 1921 ที่เคนน์บังค์พอร์ต รัฐเมน พวกเขามีลูก 5 คน ได้แก่ เพรสคอตต์  (10 สิงหาคม ค.ศ. 1922 – 23 มิถุนายน ค.ศ. 2010)Prescott S. Bush, Jr. Nndb.com. Retrieved on 2013-07-15. จอร์จ เอช. ดับเบิลยู. บุช (เกิด 1924 เขาได้รับการตั้งชื่อตามพ่อของโดโรธี จอร์จ เฮอร์เบิร์ต วอล์กเกอร์) แนนซี เอลลิส (เกิด 1926) โจนาธาน บุช (เกิด 1931) และ วิลเลียม "บัคกี้" บุช (เกิด 1938)

 บรรพบุรุษ 

</center>

 งานเขียน 
บทความที่เขียนโดยเพรสคอตต์ บุช ประกอบด้วย
 "Timely Monetary Policy," วารสาร Banking, มิถุนายน 1955 และ กรกฎาคม 1955
 "To Preserve Peace Let's Show the Russians How Strong We Are!" นิตยสาร Reader's Digest, กรกฎาคม 1959
 "Politics Is Your Business," Chamber of Commerce, State of New York, นิตยสาร Bulletin, พฤษภาคม 1960
# เฟอร์รารี่ เอฟเอฟ
เฟอร์รารี่ เอฟเอฟ  เป็น รถยนต์นั่งประเภทหรูหราสมรรถนะสูง เครื่องยนตร์กลางลำหน้า ขับเคลื่อนสี่ล้อ (AWD) 2 ประตู 2+2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ เปิดตัวครั้งแรกในงานเจนีวามอเตอร์โชว์ ในเดือนมีนาคม ปี ค.ศ. 2011http://www.italiaspeed.com/2011/cars/ferrari/01/ff/2101.html เฟอร์รารี่ เอฟเอฟ ยังเป็นรุ่นแรกของเฟอร์รารี่ที่ใช้ระบบขับเคลื่อน 4 ล้อ (AWD) เอฟเอฟมีความยาว ยาวกว่า เฟอร์รารี่ เอฟ12เบอร์ลิเนตทา ถึง 289 มม. โดยที่ทั้ง 2 เป็นรถ 4 ที่นั่งเหมือนกัน ลักษณะตัวถังของ เอฟเอฟ ได้รับคำอธิบายว่า เป็นรถชูดทิง-เบรก (Shooting-brake) ซึ่งเป็นชนิดของรถสปอร์ตที่มีท้าย ด้านหลัง หรือที่เรียกรู้จักกันดีในปัจจุบันว่า วากอน (Wagon) ทำให้รถคันนี้มีประตู 3 บานด้วยกันhttp://wheels.blogs.nytimes.com/2011/01/21/ferrari-ff-an-all-wheel-drive-shooting-brake/?_r=0http://www.nytimes.com/2006/11/26/automobiles/26BRAKE.html/

เฟอร์รารี่ เอฟเอฟ ออกแบบมาเพื่อแทนที่ เฟอร์รารี่ 612 สคากลิตติ (Ferrari 612 Scaglietti) ที่ได้ยกเลิกการผลิตไปในปี ค.ศ. 2011 คำว่า "เอฟเอฟ" มีความหมายว่า "Ferrari Four" ซึ่งแปลว่า 4 ที่นั่ง และ ขับเคลื่อน 4 ล้อ เอฟเอฟ สามารถทำความเร็วสูงสุดได้ถึง 335 กม./ชม. (208 ไมล์/ชม.) และอัตราเร่ง 0-100 กม./ชม. ได้ที่ 3.7 วินาทีhttp://www.autoblog.com/2011/01/21/ferraris-fantastic-four-wheel-drive-ff-flagship-four-seat-fastb/ จนทำให้เฟอร์รารี่ เอฟเอฟ ได้ทำการบันทึกในกินเนสส์บุ๊ค ว่า "เป็นรถ 4 ที่นั่งที่เร็วที่สุดในโลก" เฟอร์รารี่ เอฟเอฟ ได้ตั้งราคาจำหน่ายมาตราฐานไว้ที่ $300,000http://online.wsj.com/news/articles/SB10001424052748703806304576233171018925798 กับจำนวน 800 คัน ที่จะผลิตในช่วงปีแรกhttp://www.roadandtrack.com/car-reviews/first-drives/2012-ferrari-ff-1

เฟอร์รารี่ เอฟเอฟ มาพร้อมกับเครื่องขนาด 6.3 ลิตร (6,262 cc) V12 มีกำลัง 660 PS (485 kW; 651 hp) ที่ 8,000 rpm และแรงบิดสูงสุด 683 N·m (504 lb·ft) ที่ 6000 rpm เป็นระบบเกียร์อัตโนมัติ 7 จังหวะ เช่นเดียว เอฟ12เบอร์ลิเนตทา, แคลิฟอร์เนีย, 458 อิตาเลีย

เอฟเอฟ ชนะรางวัล "เอสเททคาร์แห่งปี 2011" (Estate Car of the Year 2011) จากท็อปเกียร์ และในวันศุกร์ที่ 31 พฤษภาคม ปี ค.ศ. 2013 กระทรวงพลังงานของสหรัฐ ก็ได้มอบรางวัลให้ เฟอร์รารี่ เอฟเอฟ ที่มีขนาดเครื่อง 12 สูบ 6.3 ลิตร กับเกียร์อัตโนมัติ 7 จังหวะ ในฐานะ "รถมิตไซ-คลาส ที่ใช้น้ำมันน้อยที่สุด" (Least Fuel Efficient Car in the midsize class) คู่กับ เบนท์ลีย์ มัวซานน์

  ดูเพิ่ม 
เฟอร์รารี่
เฟอร์รารี่ 458 อิตาเลีย
เฟอร์รารี่ แคลิฟอร์เนีย
เฟอร์รารี่ เอฟ12เบอร์ลิเนตต้า